Ιερά Μητρόπολις Τυρολόης και Σερεντίου

Η Ιερά Μητρόπολις Τυρολόης και Σερεντίου ήταν μια επαρχία (Μητρόπολη) του Οικουμενικού Πατριαρχείου στην Ανατολική Θράκη. Η επισκοπή υπήρχε έως το 1922 με έδρα της την Τυρολόη (σημερινό Τσόρλου). 

Ο τίτλος του Μητροπολίτη Τυρολόης και Σερεντίου, υπερτίμου και εξάρχου Θράκης αποδίδεται πλέον σε τιτουλάριους επισκόπους του Πατριαρχείου και είναι κενός από τις 7 Αυγούστου 2019, οπότε απεβίωσε ο τελευταίος Μητροπολίτης Παντελεήμων (Ροδόπουλος).

 Ιστορικά στοιχεία 
Η Τυρολόη (παλαιότερα Τζουρουλός, σήμερα Τσόρλου) βρίσκεται 105 χιλιόμετρα βορειοδυτικά της Κωνσταντινούπολης και τον 8ο αιώνα έγινε επισκοπή της Μητροπόλεως Ηρακλείας. Το Σερέντιο (Σεργέντζιον, Σεργέντζη ή Στράντζα, σημερινό Μπινκιλίτς), 45 χιλιόμετρα βορειοανατολικά της Τυρολόης, έγινε επίσης αυτόνομη επισκοπή της Μητροπόλεως Ηρακλείας τον 10 αιώνα.

Πριν το 1328, η επισκοπή Τυρολόης προήχθη σε αρχιεπισκοπή και πριν το 1347 προβιβάστηκε σε Μητρόπολη. Η περιοχή κατελήφθη από τους Οθωμανούς το 1359 και κατόπιν αυτού, η Μητρόπολη Τυρολόης συγχωνεύτηκε με αυτή του Σερεντίου και υποβιβάστηκε ξανά ως ενιαία επισκοπή της Μητροπόλεως Ηρακλείας.

Στις 9 Δεκεμβρίου 1840 δημιουργήθηκε ξανά ως ανεξάρτητη Μητρόπολη, αλλά το 1848 καταργήθηκε και η περιοχή υπήχθη στη Μητρόπολη Ηρακλείας. Στις 8 Φεβρουαρίου 1907 δημιουργήθηκε εκ νέου. Στις 28 Ιουλίου 1920 η Ελλάδα προσάρτησε την Ανατολική Θράκη, αλλά τον Οκτώβριο του 1922 ο Ορθόδοξος πληθυσμός αποχώρησε από την περιοχή, η οποία παραδόθηκε επισήμως στην Τουρκία στις 12 Νοεμβρίου 1922. Έκτοτε δεν έμεινε καθόλου Ορθόδοξος πληθυσμός στα εδάφη της Μητρόπολης.

Η Μητρόπολη Τυρολόης και Σερεντίου συνόρευε βόρεια με τη Μαύρη Θάλασσα και τη Μητρόπολη Βιζύης, στα ανατολικά με τις Μητροπόλεις Δέρκων και Σηλυβρίας και στα νότια και δυτικά με τη Μητρόπολη Ηρακλείας. Στις αρχές του 20ου αιώνα περιλάμβανε τους οικισμούς Τυρολόη (Çorlu), Τσεγκερλή (Yenice), Πασαλή (Türkgücü), Καράσιντ ή Καρασινίτ (Kırkgöz), Εσέτσε (Önerler), Οξούζτσε, Τσικούρ Τσενγκέλ, Αβλάμπεη, Μασατλή (Deregündüzlü), Δαγ Γενή Κιοΐ, Σεϊμέν (Seymen), Μουσελήμ (Müsellim), Κερκεπεκλή (Kırkkepenekli), Κερμένι, Άρμασα, Τσαουσλή, Κιοστεμίρ, Πεδζελέρ (Beyciler), Ομούρδζαι, Καρατζά Κιοΐ (Karacaköy), Ασκός ή Πόδημα (Yalıköy), Βελιγραδάκι (Belgrat), Στράντζα (Binkılıç).

Επισκοπικός κατάλογος
+  Όνομα  Έτη  ΣημειώσειςΕπίσκοποι Τζουρουλού Σισίνιος  ~ 787  Βασίλειος  πριν το 869 – μετά το 879  Νικηφόρος  β΄ μισό 11ου αιώνα Επίσκοποι Σερ(γ)εντίου Ιωάννης  ~ 879 Επίσκοποι Τυρολόης και Σερεντίου (υπό την Μητρόπολη Ηρακλείας) Θεωνάς  πριν το 1565 – μετά το 1580  Άνθιμος  ; – 1 Ιουνίου 1616  κατόπιν Βιζύης Χαρίτων  ~ 1630  Νεκτάριος  1708 – 1714  Νεόφυτος Α΄  1714 – 1716  Κυπριανός  1725 – 1736 Πορφύριος  1751 – 1781  Νεόφυτος Β΄  1781 – 1808  Σεραφείμ	 ~ 1808 – 1821; †  Διονύσιος (Μπαριάμογλους ή Βαριάμογλους)  1821 – Ιούλιος 1830  κατόπιν Ηρακλείας Γρηγόριος (Πούμπουρας ή Μπούμπουρας)  Αύγουστος 1830 – Ιανουάριος 1835  κατόπιν Καλλιουπόλεως Νικόδημος (Άκρης)  Ιανουάριος 1835 – Δεκέμβριος 1840 Μητροπολίτες Τυρολόης και Σερεντίου Μελέτιος (Σταραβέρος)  Δεκέμβριος 1840 – Ιούνιος 1848  κατόπιν ΠωγωνιανήςΤο 1848 η Μητρόπολη καταργήθηκε και ως το 1907 η περιοχή περιήλθε στη Μητρόπολη Ηρακλείας Νικηφόρος (Λεβαντερίδης)  8 Φεβρουαρίου 1907 – 15 Φεβρουαρίου 1911  από Λιτίτσης, κατόπιν Μεσημβρίας Χρυσόστομος (Παπαχρήστου)  15 Φεβρουαρίου 1911 – 7 Οκτωβρίου 1958 †  από Φωτικής Παντελεήμων (Ροδόπουλος)  15 Νοεμβρίου 1977 – 7 Αυγούστου 2019 †  από Τυάνων

 Παραπομπές 

 Πηγές 



Τυρολοης
Κατηγορία:Ανατολική Θράκη